Баскскім Чарнобылем называюць зараз бамбардзіроўку 25 красавіка 1937 года нямецкімі лётчыкамі (саюзнікамі Франка) горада Герніка, што недалёка ад Сан-Себасцьяна. У выніку быў знішчаны і славуты дуб — сімвал аўтаноміі краю. Кожны новы кароль Іспаніі быў абавязаны стаць пад тым дубам і гарантаваць аўтаномныя правы рэгіёну. Кожны год баскі ўзгадваюць трагедыю Гернікі. На гэты раз святкаванні не абышліся без правакацый. Адзін з удзельнікаў той бамбардзіроўкі, былы нямецкі лётчык, 83-гадовы Манфрэд Рэдэр вырашыў арганізаваць 26 красавіка публічную лекцыю ў суседнім Сан-Себасцьяне.